Annonsen gir inntrykk av at Sara er en privatperson som leier ut egen leilighet. Men dette er en offisiell utleier som markedsfører seg via Airbnb. Når booking og betaling er gjort, vil de ha kommunikasjonen over på e-post og de ber om at man fyller i diverse skjemaer hvor de vil ha passinfo m.m.. Alt dette er forsåvidt greit, det er en seriøs utleier, men hva som er riktig firmanavn og personnavn vet vi ikke.

Men leiligheten er superfin, i et stille område. Vi var 2 voksne og 2 barn, som var der i 5 dager. Alt var rent, pent og akkurat som på bildene, og det var vaskemaskin, funksjonelt kjøkken og gode senger. Mot betaling kan man leie håndklær og sengetøy, og man må bare feie og rydde etter seg når man forlater stedet. Det er ikke aircondition der, men vifte i taket og det går helt fint an å ha vinduene åpne hele natten.

Alt i alt en superfin leilighet å leie for noen dager, men det er ikke et privat hjem - hvis man ønsker det når man går inn i en Airbnb-deal.